ועדת הכספים, כנסת 25, פרוטוקול מספר 204, 2023-07-25 00:00

משה גפני: אנחנו עוברים אל הנושא הבא בסדר היום: הצעת תקציב ועדת הבחירות המרכזית לכנסת לשנים 2023-2024

אחמד טיבי: לא נסתיימה הפארסה הזו? כי בישיבה הקודמת נשאלו שאלות

אחמד טיבי:  הייתה ישיבה שנייה או שהייתה עוד ישיבה?     

משה גפני: לא הייתה עוד ישיבה

משה גפני:  אורלי עדס, מנהלת ועדת הבחירות המרכזית, אני ביקשתי, וחלק מהחברים ביקשו, לעשות קיצוץ בתקציב

משה גפני:  אני מאוד משבח את העבודה שלך ושל הצוות בוועדת הבחירות המרכזית; תמיד שיבחתי, וגם עכשיו אני משבח, אבל יש פה איזה תהליך, שבו נראה כאילו יש הרבה עלייה בתקציב, שאין אותה במקומות אחרים

משה גפני:  אני גם נפגשתי איתך, ואני יודע את הנושאים שעליהם מדובר, ואני שמח שאת הסכמת לעשות קיצוץ

משה גפני:  אני רוצה, בבקשה, אם את יכולה – שתסבירי לוועדה

אורלי עדס: כפי שאמרת, אדוני, בעקבות הישיבה הקודמת – נתבקשנו לקצץ משמעותית את התקציב

אורלי עדס:  אני מוכרחה לומר שאני לא שלמה עם זה

אורלי עדס:  חשוב שתדעו, חברי הוועדה, ושהדברים יאמרו ויירשמו

אורלי עדס:  מדובר כאן בקיצוץ משמעותי – לא בקיצוץ שולי של מיליון ₪ או 2,000 ₪; מדובר בקיצוץ של 15% מהתקציב, כשמדובר, בסך הכל, בעשרות מיליוני שקלים, ולא מאות מיליוני שקלים, כמו שיש לגופים אחרים

אורלי עדס:  זהו תקציב מאוד מדוד ומדויק גם כך, ללא שולי ביטחון, ונדרשנו לעשות קיצוץ של 15%

אורלי עדס:      כתוצאה מכך – אנחנו נקצץ משמעותית את ההערכות שלנו לבחירות הבאות

אורלי עדס:  זה יבוא לידי ביטוי במוכנות שלנו - - -     

ולדימיר בליאק: באילו סעיפים?     

אורלי עדס: בכל הסעיפים

אורלי עדס:  להוריד 10 מיליון ₪ מתקציב של 60 מיליון ₪ – זה לא דבר של מה בכך

אורלי עדס:  נאלצנו להוריד פרויקטים במחשוב

אורלי עדס:  זה אומר, למשל, שהמערכת שמשרתת את הסיעות – מערכת "תשבץ", מי שמכיר, שבה משבצים את חברי הסיעות בבחירות, ודורשת שדרוג לטובת הבחירות הבאות – לא תשודרג השנה

אורלי עדס:  אנחנו נפחית את הפרויקט הזה ונעשה אותו בעתיד

אורלי עדס:  אני מקווה שלא יהיו בחירות עד אז, כי אחרת – נעבוד קשה עם המערכת - -     

ולדימיר בליאק: אני דווקא מקווה שכן

אורלי עדס: - - למשל

אורלי עדס:  יש גם פרויקטים אסטרטגיים אחרים

משה גפני: אם אכן – אני אומר לך את זה כאן ועכשיו – יוחלט על בחירות, ואכן יהיה מצב שבו אתם תצטרכו להגדיל את התקציב – אנחנו - - -     

אורלי עדס: אבל זה בדיוק העניין, אדוני – אלה לא דברים שניתן לעשות אותם בבחירות

אורלי עדס:  בדיוק מהסיבה הזו הוקמה ועדת בחירות קבועה, שתפקידה לבצע את כל ההיערכות בין בחירות לבחירות

אורלי עדס:  זה, לצערי, משהו שחברי הוועדה הנכבדים לא הצליחו להבין בדיון הקודם: בשנים שעומדות לרשותנו – מחובתנו לבצע את כל ההיערכות בשנים השוטפות, ולא להגיע לתקופה של הבחירות כאשר לא הכנו את כל התשתית כראוי, כי אז המשמעות היא שנגיע לבחירות עם אותם הדברים שהיו בבחירות הקודמות ולא תוקנו – ויש תמיד דברים לתקן

משה גפני: מה התקציב של ועדת הבחירות המרכזית?     

אורלי עדס: התקציב המקורי שהגשנו היה 66 מיליון ₪ לשנת 2023, ו-80,766,000 ₪ לשנת 2024

אורלי עדס:  לאור הדרישה – ביקשתם לקצץ 10 מיליון ₪ – זה יהיה 56,667,000 ₪ ב-2023, ו-70,777,000 ₪ ב-2024

אורלי עדס:  זו המשמעות

חמד עמאר: אני יכול לשאול שאלה?     

אורלי עדס: בבקשה

חמד עמאר: עזבי את המספרים עכשיו

חמד עמאר:  האם הקיצוץ הזה יכול להשפיע על התנהלות יום הבחירות והבחירות בעתיד? זה מה שחשוב; טוהר הבחירות, - -     

אורלי עדס: ועדת הבחירות תמיד תעשה את הבחירות כנדרש – גם אם הן יוקדמו למחר בבוקר

חמד עמאר: - - פיצוץ בוועדות של הבחירות, בקלפיות

חמד עמאר:  כל זה – זו התנהלות

אורלי עדס: זה כן ישפיע על הסטנדרטים

אורלי עדס:  אנחנו נבוא מוכנים ליום הבחירות, במובן שיתקיים יום הבחירות, אבל אפשר לקיים אותו בסטנדרטים שונים

חמד עמאר: האם זה יכול להעלות את הסיכוי לזיופים ביום הבחירות, בגלל הפיצוץ הזה?     

אורלי עדס: לא, ממש לא

חמד עמאר: בטוח?     

אורלי עדס: אנחנו נמשיך לעשות את כל מה שניתן, גם בתקציב הבחירות, על מנת שטוהר הבחירות יישמר, ועשינו את זה במערכות הקודמות, אבל כמו שאמרתי – הסטנדרטים יכולים להיות שונים

אורלי עדס:  במלוא הצניעות, אני אומר שבחמש מערכות הבחירות האחרונות – ועדת הבחירות אימצה לעצמה סטנדרטים של מצוינות; של קדמה; של התפתחות

אורלי עדס:  אני חושבת שכולכם ראיתם את זה בשטח, וחשוב לנו מאוד לשמר את הסטנדרטים הללו

חמד עמאר: הקיצוץ הזה יוריד את הסטנדרטים שלנו?     

אורלי עדס: זה יוריד, במידה מסוימת, כי זה אומר שאנחנו יכולים לנהל פחות פעילות הכנה בין בחירות לבחירות, שהיא משמעותית לבחירות, ולא יכולה להתבצע בבחירות עצמן

אורלי עדס:  למשל: אנחנו רוצים לעשות תהליך של ליווי של הפקות לקחים, כדי להפיק לקחים לגבי איך לנהל את התהליכים האלה של תחקורים, ונדרש לו תקציב מסוים

אורלי עדס:  אם לא נצליח לעשות את הפרויקט הזה בשוטף – זה יביא לידי ביטוי בבחירות, ואם לא נצליח לשדרג מערכת מסוימת – זה יבוא לידי ביטוי בבחירות

אורלי עדס:       אי אפשר לשדרג את המערכת ב-90 הימים, כי ב-90 הימים אנחנו חייבים לקיים אך ורק מערכת בחירות בהתאם להוראות החוק

אורלי עדס:  החוק מדבר על 90 ימים קבועים: 72 יום לפני הבחירות צריך לסיים את בדיקת מקומות הקלפי, ו-42 יום לפני הבחירות צריך להגיש את רשימות המועמדים

אורלי עדס:  יש המון פעילות לצורך הפעולות הללו, ולכן את הפעילות המשמעותית – אנחנו עושים בין בחירות לבחירות

אורלי עדס:      אותו הדבר ברכש: אנחנו נרכוש השנה, ובשנה הבאה, פחות ציוד לבחירות

אורלי עדס:  זה לא אומר שלא יהיה ציוד לבחירות – בסוף נרכוש אותו כשיבואו הבחירות; זה יהיה בלחץ, ויבוא לידי ביטוי, כנראה, גם במחיר שהספקים יתנו לציוד הזה

אורלי עדס:       גם יכול להיות, למשל, כמו בקורונה: כשהייתה קורונה – אף אחד לא ידע שהיא תבוא, אבל הודות לזה שהוועדה נערכה כראוי – במחסנים שלנו היה את כל הציוד שנדרש לבחירות

אורלי עדס:  מי שזוכר – בקורונה לא היו שרשראות אספקה בעולם ואי אפשר היה לקבל ציוד, אבל ועדת הבחירות לא השמיעה אפילו ציוץ אחד על כך שהיא לא יכולה לקיים בחירות כי אין ציוד, כי הכל היה; נערכנו מראש

אורלי עדס:      עכשיו, אנחנו פשוט נעשה את החלוקה של הציוד והרכש - - -     

משה גפני: אבל היה קיצוץ גם בשנים קודמות

אורלי עדס: הייתה פעם אחת, אדוני

אורלי עדס:  נכון

משה גפני: היו פעמיים

אורלי עדס: נכון, אבל אני אזכיר: - -      

משה גפני: זה בסדר; לא קרה שום דבר

אורלי עדס: - - זה היה מתוך תקציב של 600 מיליון ₪ של בחירות

אורלי עדס:  יש הבדל בין קיצוץ של 10 מיליון ₪ מתוך 600 מיליון ₪ של בחירות, לבין קיצוץ של 10 מיליון ₪ כשזה 15% מ-66 מיליון ₪

אורלי עדס:  זה הפער המשמעותי

משה גפני: טוב

משה גפני:  מישהו רוצה להתייחס?     

ינון אזולאי: כן, אפשר?     

משה גפני: בבקשה

ינון אזולאי: תודה רבה, אדוני היושב ראש

אחמד טיבי: לא כמו הישיבה הקודמת

משה גפני: לא, הכל בסדר

ינון אזולאי: אני לא מקבל הוראות, אחמד

ינון אזולאי:  אני אתייחס איך שאני חושב להתייחס, ואף אחד לא יגיד לי איך להתייחס, בסדר? כי באמת, אחמד טיבי, אתה יודע - - -     

אחמד טיבי: אבל למה אתה עונה לי כך, ינון?     

ינון אזולאי: כי אתה מעיר: "כמו בישיבה הקודמת"

ינון אזולאי:  למה אתה אומר לי כך? אני אענה - - -     

אחמד טיבי: אני אמרתי לך את זה בצחוק – ואתה ענית ברצינות

אחמד טיבי:  אל תענה לי כך, ינון

אחמד טיבי:  תהיה מנומס ואל תרים את הקול

ינון אזולאי: אני אף פעם לא מתערב לך באופן שבו אתה מתייחס, בסדר? אתה יודע שאני מכבד אותך, ואף פעם לא אמרתי לך איך להתייחס בישיבה

אחמד טיבי: אמרתי לך "לא כמו" כי העלבת אותה בפעם הקודמת

ינון אזולאי: אף אחד לא העליב אותה; אל תיקח את זה למקום הזה

ינון אזולאי:  הביקורת צריכה להיות ביקורת אמיתית

אחמד טיבי: אז תבחר את המילים כשאתה פונה אליה, ינון

אחמד טיבי:  גם אתה וגם אחרים

ינון אזולאי: הביקורת היא ביקורת אמיתית, וגם היום – היא תהיה ביקורת אמיתית

ינון אזולאי:  אני אבחן את המילים כמו שאתה תבחן את המילים

אחמד טיבי: בחנתי

אחמד טיבי:  אתה יכול לענות מה שאתה רוצה, אבל כשאני אומר לך: "לא כמו פעם קודמת" – תענה בנימוס

ינון אזולאי: אני אשאל אותך שאלה, אחמד: בפעם שעברה – הפריע לך איך שהתייחסתי?     

אחמד טיבי: אמרתי לך אז; הערתי לך במקום

ינון אזולאי: לא, אחמד

ינון אזולאי:  למה לא באת אליי אחרי זה, או לפני הישיבה?      

משה גפני: אחמד, זה מיותר

אחמד טיבי: נכון

אחמד טיבי:  זה מיותר, אבל התגובה שלו מיותרת

משה גפני: ינון, די

אחמד טיבי: תן לנו להתרגז על דברים אחרים

ינון אזולאי: היית בנבצרות, לא? התרגזת בנבצרות

אחמד טיבי: לא מתאים לו הסגנון הזה

אחמד טיבי:  אתה רוצה לעשות אבו-עלי עליי?      

ינון אזולאי: טיבי, אם אתה בא ואומר לי כך – אני אחזיר לך באותו מטבע

אחמד טיבי: ינון, מותר לי להעיר לך

אחמד טיבי:  מה קרה? תהיה צנוע

ינון אזולאי: אני מכבד את הרב גפני ולא עונה לך

אחמד טיבי: אל תענה לי אף פעם כך

משה גפני: ינון, בבקשה, תגיד לגופו של עניין

משה גפני:  כאילו שאין לנו על מה להתרגז היום

ולדימיר בליאק: האמת שיש

ינון אזולאי: טוב

ינון אזולאי:  אני עברתי על השינויים, וכמובן שכל הורדה היא ברכה; אין שום בעיה להוריד

ינון אזולאי:  אבל בכל זאת, אמרת כרגע, אורלי, לגבי השכירויות והפעילות, וגם כתבת את זה פה, שזה עלול לפגוע בהתארגנות לבחירות

ינון אזולאי:       גם בפעם שעברה דיברנו על הקפיצה המטורפת בכוח אדם, בכל פעם, ועל הקפיצה בשכירות, בשוטף, בכל פעם

ינון אזולאי:  אני מסתכל על השכירות של המחסנים

ינון אזולאי:  אם אנחנו נדפיס פחות – ואפשר להדפיס פחות – אז גם אם אנחנו ניקח ונשקלל את הכמות של מה שאת צריכה להדפיס באותו זמן, גם אם זה יעלה יותר יקר – זה עדיין לא יכול להגיע למצב של שכירות, שיכולה לקחת גם שלוש שנים

ינון אזולאי:  אין דבר כזה

ינון אזולאי:      הרי, כשאנחנו מדברים על שכירות – אמרתי את זה גם בפעם שעברה – יש מישהו שצריך לתחזק את המצלמות; לגעת בהן; לעבור עליהן; לבדוק אותן

ינון אזולאי:  עם כל הכבוד, אני חושב שהגיע הזמן, אולי פעם אחת, לעשות חשבון

ינון אזולאי:  הרי, מצלמות – כמו טלפונים – עוד שנתיים-שלוש – יכול להיות שהן בכלל לא יהיו רלוונטיות; זה יהיה דגם ישן, שכבר לא שווה, ותבואו ותגידו: "אנחנו רוצים להחליף את זה"

ינון אזולאי:      אני לא יודע אם הפתרון הוא להשכיר, כי אי אפשר, אולי, לשכור כאלה כמויות של מצלמות, אבל השאלה היא אם הפתרון הוא להחזיק אותן שנתיים-שלוש שנים במחסנים, ולהחזיק תחזוקן, שיעבור, ינקה ויבדוק

ינון אזולאי:  רק בעלות השכירויות של המחסנים – את יכולה לקנות בכל שנה עוד מצלמות, אולי

ינון אזולאי:  ואז תגידי לי: "לא, אבל יהיה חסר"

ינון אזולאי:  אין בעיה; אז תחפשו, אולי, במקומות יותר זולים

ינון אזולאי:      להחזיק דפים, או ציוד שמתכלה – אני לא חושב שזה המקום הנכון לכך

ינון אזולאי:  כשרוצים לעשות אירוע – אתם מוצאים חברות שפתאום יכולות להשכיר את הכל

ינון אזולאי:  משתלם להן לקנות בשביל אירוע אחד

ינון אזולאי:  אז במערכת הבחירות – לא משתלם לקנות את זה?     כשאני מדבר על כוח אדם, אחרי שצמצמתם – אסור לו לגדול בכמות כזו

ינון אזולאי:  כוח האדם, בעבר, התחיל משמונה עובדים, והיום הוא עומד על 40, אולי אפילו יותר

ינון אזולאי:  זה דבר מטורף

ינון אזולאי:  דיברנו על שנת 2021, שבה היה 19-20 מיליון ₪ בשוטף

ינון אזולאי:  הבאתי פרוטוקול מאז - - -     

אורלי עדס: בשנת 2018 היו 19 מיליון ₪

אורלי עדס:  בשנת 2022 היו - - -     

ינון אזולאי: הבאתי את הפרוטוקול מהפעם שעברה

אורלי עדס: אדוני, אבל אלה הנתונים

אורלי עדס:  בשנת 2018 היו 19 מיליון ₪ - - -     

ינון אזולאי: אבל כשהבאתם את אז, בקורונה, אמרת: "מתוך זה, השוטף – נמצא 19-20 מיליון ₪"

ינון אזולאי:  הבאתי פרוטוקול

ינון אזולאי:  אמרתי שבפעם הבאה – אני אצטייד בפרוטוקולים

ינון אזולאי:  הפעם לא הבאתי פרוטוקול; זה מהזיכרון, וקפצנו ל-80 מיליון ₪, ועכשיו – הורדתם את ה-10 מיליון ₪ האלה

אורלי עדס: אז אפשר לענות לך?     

משה גפני: אורלי, אני אאפשר לך לענות

ינון אזולאי: בוודאי שאפשר, אדוני

ינון אזולאי:  אני לא שואל את זה בשביל להשאיר את זה באוויר; אני שואל בשביל באמת לקבל תשובות

משה גפני: אוקיי

ינון אזולאי: תעני, ואחר כך אני אמשיך

ינון אזולאי:  יש לי עוד שלושה דברים

ינון אזולאי:  בבקשה

משה גפני: רגע, אורלי

משה גפני:  יוסף עטאונה, בבקשה

יוסף עטאונה: תודה, כבוד היושב ראש

יוסף עטאונה:  יש לי שאלה למנכ"לית ועדת הבחירות

יוסף עטאונה:  בהצעת התקציב שאתם מכינים, גם ל-2023-2024, אתם לוקחים את הכל בחשבון, אבל לצערי יש את השקופים בנגב, בכפרים הלא מוכרים

יוסף עטאונה:  העניין עלה בפניכם, בחירות אחרי בחירות, שנה אחרי שנה, ומשום מה – אתם עדיין מתעקשים, ולא רואים את האנשים האלה

יוסף עטאונה:  הכפרים קיימים

יוסף עטאונה:  יש מרכזי שירות - - -     

משה גפני: לא הבנתי

אחמד טיבי: אין קלפיות

יוסף עטאונה: יש כפרים לא מוכרים, ובהם כ-100,000 תושבים

יוסף עטאונה:  יש שם מרכזי שירות בבתי ספר בתוך היישובים האלה, ומשום מה, למרות כל הפניות – גם האגודה לזכויות האזרח פנתה אליכם וגם תושבים – - -      

משה גפני: בג"ץ?     

קריאה: לא היה בג"ץ

יוסף עטאונה: - - עד היום אין התייחסות

יוסף עטאונה:  השתתפות בבחירות זו זכות יסוד של האנשים האלה

יוסף עטאונה:  בהחלטה שלכם, שבה אתם לא לוקחים אותם בחשבון – אתם מונעים מהם את זכות היסוד להשתתפות בבחירות

אחמד טיבי: אני מניח שהיה בג"ץ, וההחלטה הייתה גרועה

יוסף עטאונה: אני רוצה שזה ייכנס בתכנית העבודה שלכם בשנים האלה, 2023-2024

משה גפני: תודה רבה

משה גפני:  ולדימיר, בבקשה

ולדימיר בליאק: גילוי נאות – אני חבר נשיאות ועדת הבחירות וסגן יושב ראש ועדת הבחירות מטעם יש עתיד

ולדימיר בליאק:  אנחנו עברנו על הצעת התקציב עוד לפני, בישיבה של הנשיאות, נכנסנו לתוך הסעיפים ושאלנו שאלות

ולדימיר בליאק:  גם לא הייתי שותף, כל כך, למתקפה בישיבה הקודמת

ולדימיר בליאק:  אני חושב שוועדת הבחירות - - -     

משה גפני: אני לא אוהב את הבחירה הזו

ולדימיר בליאק: בסדר, זו המילה שלי

משה גפני: אני לא אוהב את זה

משה גפני:  אני מאוד מכבד את ועדת הבחירות, תמיד; כל השנים

משה גפני:  אני נמצא כאן הרבה שנים, והם עושים עבודה נפלאה

משה גפני:  מותר לוועדת הכספים - - -     

ולדימיר בליאק: מותר, כן

ולדימיר בליאק:  אני חושב שקצת עברנו פה את הגבול, אבל שוב – זה רק אני

משה גפני: בסדר

משה גפני:  אז אם הוועדה עברה את הגבול – אני מתנצל על כך

ולדימיר בליאק: לא צריך להתנצל; זו רק דעתי

ולדימיר בליאק:  הכל בסדר

משה גפני: זו לא עמדתי המקצועית

ולדימיר בליאק: אז עברנו על כל הסעיפים, ואני חושב שוועדת הבחירות עושה, ועשתה, בשנים האחרונות, עבודה אדירה, והיא גם נמצאת עם הפנים קדימה

ולדימיר בליאק:  אני חשבתי, ועדיין חושב, שהבעיה לא הייתה בהיקף התקציב, אלא בהצגה של המספרים

ולדימיר בליאק:  זה מה שהקפיץ את חברי הוועדה, בעצם - -     

אורלי עדס: ולכן הגשנו את זה אחרת

ולדימיר בליאק: - - וכאן הייתה הטעות

ולדימיר בליאק:  אבל, כמובן, אם אפשר לקצץ בלי לפגוע באופן מהותי בעבודה השוטפת, או בהכנות לבחירות הבאות – זה דבר מבורך

ולדימיר בליאק:  תודה רבה

משה גפני: תודה רבה

משה גפני:  עוד מישהו? תודה

משה גפני:  בבקשה, אורלי, תעני

אורלי עדס: אז אני אתחיל דווקא בעניין הכפרים הלא מוכרים, שלא קשורים לתקציב, אבל זה, דווקא, צריך להיכנס - - -     

יוסף עטאונה: אבל זה כן קשור לתקציב

אורלי עדס: לא

אורלי עדס:  אני אסביר למה לא

אורלי עדס:  זה צריך להיכנס, דווקא, לתכנית העבודה של הכנסת

אורלי עדס:  מדובר בחקיקה

אורלי עדס:  החוק אומר שכל אזרח מצביע - - -     

משה גפני: רגע, רק שניה, אורלי, אני רוצה להבין: אם יש החלטה לפיה שמים קלפיות בכפרים הלא מוכרים בנגב - - -     

אורלי עדס: זה צריך להיות בחוק, כי החוק אומר - - -     

משה גפני: 	כן, אבל אז זה תקציב

אורלי עדס: אבל אז – לא תהיה בעיה מבחינתנו

אורלי עדס:  אנחנו נכין את התכנית, וזה יבוא לידי ביטוי בתוספת של קלפיות – כקלפי, בעלות X לקלפי – מתקציב הבחירות, ולא מהתקציב השוטף

יוסף עטאונה: אבל למה זה מצריך חקיקה?     

אורלי עדס: אני אסביר למה זה מצריך חקיקה: החוק אומר, כרגע, שכל אזרח מצביע בקלפי הסמוכה למקום מגוריו, לפי הכתובת שרשומה במרשם האוכלוסין

אורלי עדס:  אם תושב, שמתגורר ביישוב לא מוכר, לא משנה את כתובתו ליישוב המוכר, ולא נותן כתובת מדויקת – אי אפשר לשייך אותו

אורלי עדס:       אני אתן דוגמה: במהלך הבחירות הקודמות וגם לאחריהן, אני, עצמי, וכל הצוות הבכיר של הוועדה, נמצאים במגמה להבאת פתרונות לסוגייה הזו, והבאנו הרבה פתרונות

אורלי עדס:  בזמנו, הלכנו לסיור בנגב

אורלי עדס:  הסתובבנו בין השבטים ובנגב וראינו את כל מבני הציבור המקסימים והנהדרים, שהוקמו כדי לעשות בהם שימוש

אורלי עדס:       קודם כל, שתדע, אנחנו כן עושים שימוש: בערך ב-60% מהמבנים הללו – יש קלפיות

אורלי עדס:  הבעיה היא כזו: לדוגמה, שבט אל-עזאזמה הוא שבט ענק, שמתפרס על שטח גיאוגרפי מאוד גדול

אורלי עדס:  אי אפשר להגיד: "כל מי ששייך לשבט אל-עזאזמה יצביע בקלפי במרכז שירות X", כי יכול להיות שהמרחק מהקצה הזה אל הקצה הזה הוא עשרות קילומטרים, ויש קלפי יותר קרובה

יוסף עטאונה: לא

יוסף עטאונה:  אני מדבר על ריכוזים ועל כפרים שאפשר להציב בהם

אורלי עדס: איפה שאפשר – יש

אורלי עדס:  אני מוכנה שנקיים דיון ספציפית על זה, ואני אביא לכם את כל הפתרונות והמידע

יוסף עטאונה: אני מסכים איתך בדבר אחד: יש בעיה עם מרשם האוכלוסין – הוא לא מאפשר

יוסף עטאונה:  בכל הלשכות האוכלוסין במדינה – כל אזרח יכול לבוא ולשנות כתובת, והם האנשים היחידים, אולי - - -     

אורלי עדס: צריך ללכת ולהירשם, אבל הם לא רוצים לבוא ולשנות את הכתובת

ולדימיר בליאק: זה רשום לפי השבטים, לא?     

אורלי עדס: כן

אורלי עדס:  הם רשומים לפי שבט

יוסף עטאונה: אבל היום – לא נותנים להם לשנות

אורלי עדס: נותנים

אורלי עדס:  אם הם יבואו - - -     

יוסף עטאונה: לא נותנים

אורלי עדס: בוודאי שכן

אורלי עדס:  אם הם יבואו ויתנו כתובת מדויקת - - -     

משה גפני: רק רגע, אורלי

משה גפני:  אתם, בוועדת הבחירות המרכזית, קיימתם דיון על העניין הזה?     

אורלי עדס: בוודאי; בבחירות

ולדימיר בליאק: כן

ולדימיר בליאק:  בבחירות

משה גפני: ומה?     

ולדימיר בליאק: אני כבר לא זוכר מה היה

אחמד טיבי: הוועדה דחתה, והייתה עתירה, שגם היא נדחתה

אורלי עדס: נכון, אבל למה? בגלל הבסיס החוקי

חמד עמאר: אז איך האנשים האלה מצביעים בכלל?     

ולדימיר בליאק: נכון

ולדימיר בליאק:  אני זוכר, כי אנחנו, כיש עתיד, הצענו להציב קלפיות נוספות, וההצעה לא נתקבלה

אחמד טיבי: ביישוב מוכר ליד

חמד עמאר: ואם אין לו כתובת ביישוב מוכר? איך הוא מצביע?     

וליד אל-הואשלה: יש לזה פתרונות

וליד אל-הואשלה:  נגיד, בשבט אל-עזאזמה, חלק יכולים להצביע במצפה רמון וחלק בירוחם, אבל צריך לשבת ולמצוא פתרונות

אורלי עדס: רצינו לעשות גם את זה

אורלי עדס:  הלמ"ס עשו עכשיו את המפקד, וניסינו להיעזר גם במידע שלהם

אורלי עדס:  אני נפגשתי עם מנכ"ל הרשות לפיתוח הנגב ועם עוד גורמים, וניסינו לקבל מידע, אבל לאף אחד אין מאגר מידע כזה, שאומר, לפי נקודת ציון, מי קרוב לאן – אם הוא קרוב לירוחם או לדימונה

אורלי עדס:  אין דבר כזה; אין נקודת ציון

יוסף עטאונה: יש דבר כזה

יוסף עטאונה:  99% מהמקומות יודעים

אורלי עדס: לא קיים, אדוני

אורלי עדס:  אני מוכנה להיפגש איתך - -     

יוסף עטאונה: בכיף

אורלי עדס: - - ולתת לך את כל עבודת המטה שעשינו; זו עבודה מאוד מקיפה, ולהיפך – לא תהיה שמחה ממני אם נצליח למצוא לזה פתרון

אורלי עדס:  הפתרון נעוץ בעבודת תשתית מקיפה שצריך לבצע – לציין נקודות ציון לשבטים הללו

אורלי עדס:  יש שם גם מונח – אני לא זוכרת אותו בדיוק – של ראשי משפחות שאפשר לשייך אותם, וגם לזה אין רישום מדויק שעליו נוכל להתבסס

אורלי עדס:  זה לא קשור לתקציב הזה; אנחנו ניפגש ואני אסביר לך

משה גפני: אורלי, נודע לי על הבעיה הזו רק עכשיו

משה גפני:  אני אומר כך: לא משנה מה יהיה גובה התקציב

משה גפני:  אני מציע שאנחנו נקיים על זה דיון

אורלי עדס: בשמחה

משה גפני: גם דיון תקציבי

משה גפני:  זאת אומרת, גם דיון משפטי וגם דיון תקציבי

ולדימיר בליאק: אני רק אוסיף נתון אחד: אני לא יודע מה הנתון בבחירות האחרונות, אבל בבחירות לפני כן – אחוז ההצבעה באוכלוסייה הזו היה 22% בקרב הגברים ו-3% בקרב הנשים

וליד אל-הואשלה: יש קלפיות רחוקות; 70 קילומטר

ולדימיר בליאק: נכון, ולכן – חייבים לפתור את הבעיה הזו

וליד אל-הואשלה: איך הצבא מצביע? מציבים להם קלפיות והם מצביעים בהם, נכון? לא חייבים להצביע ביישוב

אורלי עדס: אבל אי אפשר לעשות קלפי מיוחדת בגלל שאנשים לא משנים את הכתובת

אורלי עדס:  יש הבדל

אורלי עדס:  קלפיות מיוחדות נועדו לאנשים שמבחינה אובייקטיבית – לא יכולים להגיע לקלפי, כמו אסיר או אדם שנמצא בשליחות בחו"ל, אבל אדם שלא משנה את כתובתו - - -     

ולדימיר בליאק: השאלה היא: מה זה אובייקטיבי? מרחק של 40 ק"מ ממקום מגורים – זה פחות אובייקטיבי

עאידה תומא סלימאן: סליחה, אני חושבת שהנושא הרבה יותר מסובך

עאידה תומא סלימאן:  אנחנו נעשה פגישה ונכין לישיבה פה

משה גפני: אני רוצה להיפגש איתך

אורלי עדס: בשמחה

משה גפני: אנחנו נדבר על הדבר הזה, בגלל שאני מבין שזה כבר לא סיפור שהוא תחת כנפיה של ועדת הבחירות, או אפילו ועדת הכספים

משה גפני:  זה נושא שהיה בבג"ץ; זה נושא - - -     

אורלי עדס: שצריך לקבל התייחסות בחקיקה, במידה והכנסת - - -     

עאידה תומא סלימאן: שרשות האוכלוסין מעורבת בו

משה גפני: זה לא בסדר, בגלל שאם אכן 3% מהנשים הצביעו - - -     

ולדימיר בליאק: כן

ולדימיר בליאק:  אנחנו עשינו את הניתוח הזה

אורלי עדס: אני לא מכירה את הנתון הזה, אבל היה דיון על זה בוועדה, ובאו מרשות האוכלוסין והתייחסו לזה

משה גפני: אורלי, אני רוצה לסיים את הדיון הזה

משה גפני:  תקשיבי, בבקשה, לחבר הכנסת

טמיר כהן: ואחרי זה – הצבעה?     

משה גפני: אחרי זה – הצבעה

אורלי עדס: חבר הכנסת אזולאי, אתה הזכרת כל הזמן – גם בדיון הקודם וגם בדיון הנוכחי – את הגידול המאוד גדול בתקציב הוועדה

אורלי עדס:  אתה צודק, אבל אני גם אזכיר שמעולם, בהיסטוריה של מדינת ישראל – ואני חושבת שגם של שום מדינה – לא התקיימו חמש מערכות בחירות ברצף בשלוש וחצי שנים; ושלא נדבר על כך שבמשך כל 35 השנים האחרונות – לא התקיימה מערכת אחת, במדינת ישראל, במועד

אורלי עדס:  כל המערכות, מאז שנת 1988 – הוקדמו

אורלי עדס:  אם דיברנו, בעבר, על תקינה של עשרה אנשים שפעלו במשך ארבע שנים – זה כבר לא קיים

אורלי עדס:  זה דבר אחד, קודם כל

אורלי עדס:      מטבע הדברים – חמש מערכות בחירות שינו את כל היקפי העבודה של ועדת הבחירות

אורלי עדס:  לא מצפים מוועדת הבחירות להישאר ולדרוך במקום

אורלי עדס:  אם היינו דורכים במקום – כנראה שלא היינו יכולים לבצע את חמש המערכות הללו כפי שהן בוצעו; בהצלחה רבה, כשהבסיס הוא מאוד לא מאוזן

אורלי עדס:  הבסיס היה – אני אזכיר – שבמדינה, בכל שנה, גדלו התקנים וגדל התקציב

אורלי עדס:  במשך עשרות שנים, בוועדת הבחירות היו עשרה תקנים, והם לא גדלו בפסיק

אורלי עדס:  אז התשתית, בבסיס – כבר הייתה לקויה, וצריך היה לאזן אותה

אורלי עדס:      אם במערכת בחירות בעבר העסקנו 35,000 עובדים ביום הבחירות, משניים או שלושה סוגים של עובדים, כשרק סוג אחד דרש הכשרה מסוימת – היום אנחנו מעסיקים קרוב ל-80,000 עובדים ביום הבחירות, מסוגים שונים – שזה אומר שלכל סוג יש תכנית הכשרה מיוחדת, תכנית לימוד מיוחדת ותהליך גיוס שונה – כמו מזכירים; קולטים; רבי קולטים; מפקחי טוהר בחירות; סדרנים וסוגים שונים

אורלי עדס:  היום – אנחנו עושים לכל אחד הדרכה

אורלי עדס:      מה המשמעות של זה בתקציב שוטף? אני כבר לא יכולה לחכות לבחירות כדי לבחון את התהליכים; היום, מה שאנחנו עושים זה שלקחנו את כל תכניות ההכשרה – עשרות תכניות הכשרה – ואנחנו מתקפים אותן מכל הכיוונים; משנים אותן; משפרים אותן; משפרים תכנים חדשים; מתאימים התאמות בתכניות ההדרכה; משפרים את תהליכי הגיוס

אורלי עדס:  זה ההבדל הגדול ממערכת בחירות, שהייתה פעם בארבע שנים, לבין מערכות בחירות היום, כשהיקפי הפעילות גדלו

אורלי עדס:  אני יכולה להביא לך עוד נתונים שגדלו – מספר קלפיות

אורלי עדס:  לכן, כל הפעילות של ועדת הבחירות לא דומה בשום כלום למה שהיא הייתה לפני דצמבר 2018

אורלי עדס:  זה כל ההבדל הגדול

אורלי עדס:      לעניין המחסנים שדיברת עליו – כל הזמן חזרת על זה, גם בדיון הקודם – אתה, בעצם, מדבר על שינוי מדיניות של ועדת הבחירות, שזו המדיניות של הוועדה

ינון אזולאי: יכול להיות

אורלי עדס: המדיניות של הוועדה היא להיערך מראש, וזה סוד ההצלחה שלה

אורלי עדס:  אתה בעצם אומר שאני לא אאחסן את המצלמות, וארכוש אותן לפני בחירות, למשל

ינון אזולאי: אני מדבר על הדפסות, למשל, שגדלו ב-280%

אורלי עדס: הן לא גדלו

אורלי עדס:  אני ניסיתי להסביר את זה בפעם הקודמת ולא כל כך העברתי את המסר, ואני אנסה שוב

אורלי עדס:  שיטת העבודה של ועדת הבחירות נועדה לנצל את הזמן שעומד לרשותנו בדרך הטובה ביותר

אורלי עדס:  אם תקשיב לי – אני אודה לך

ינון אזולאי: אני מקשיב לך

אורלי עדס: דווקא כדי לא להעמיס תקציבית – אנחנו יוצאים מתוך נקודת הנחה – מקווים – שייקחו לפחות שלוש שנים עד שיהיו הבחירות הבאות

אורלי עדס:  אנחנו לא רוכשים את כל ציוד הבחירות בבת אחת; אנחנו מחלקים את זה

אורלי עדס:  אם אתה תסתכל במסמכים שמונחים לפניך, בשנת 2022, התקציב של רכש, למשל – ציוד בחירות – היה רק 200,000 ₪, לעומת השנה, 2023, שתקצבנו ב-3

אורלי עדס: 5 מיליון ₪, ובשנה הבאה – ב- 1

אורלי עדס: 6 מיליון ₪

אורלי עדס:  למה? כי ב-2022 רכשנו רק הצטיידות השלמה; לפני כן – רכשנו את כל הציוד הגדול, אז נדרשנו רק להשלמה

אורלי עדס:  גם ב-2025 נצטרך רק 200,000 או 300,000

אורלי עדס:  זה עונה בדיוק לשאלה שלך

ינון אזולאי: אורלי, כשאני מדבר איתך על תוספות של כוח אדם – אני מדבר איתך בשוטף; שגם אם את מאורגנת מ-35,000 עובדים שעלו ל-80,000 עובדים – אז בתקופה מסוימת, נגיד - - -     

אורלי עדס: מי יעשה את כל הפעילות הזו? צריך עובדים כדי לבצע את הפעילות

אורלי עדס:  זה כמו שהכנסת לא נשארה עם אותם תקני כוח אדם, והיא גדלה משנה לשנה

אורלי עדס:  אנשים עושים בחירות; לא רובוטים ולא בובות

ינון אזולאי: אורלי, זה מובן שאנשים עושים בחירות ולא רובוטים, אבל כשאנחנו באים ואומרים להוריד גם מהמשרדים, למשל, אוטומטית – גם כוח האדם ירד

ינון אזולאי:  כשאני מדבר איתך על מחסנים, אני אומר שאם תיקחי את הכסף של המחסנים, שמחזיקים בשביל הדפסות, ותגידי: "במקום לשים מחסנים – באותו הזמן יוצאים למכרז, ונשלם יותר על ההדפסות" – זה עדיין יהיה לך יותר זול מאשר להחזיק מחסנים על הדפסות

ינון אזולאי:  את אומרת שזה שינוי מדיניות? אז כן, יכול להיות שצריך לשנות

ינון אזולאי:  אז מה? מותר לפעמים גם לשנות מדיניות

אורלי עדס: אני אגיד לך משהו שאולי יישמע קיצוני: אתה תגיד לצבא לא לעשות ימ"חים? זו בדיוק אותה השיטה

אורלי עדס:  אתה תגיד לו: "תחסכו במחסנים ואל תעשו ימ"חים לשעת חירום"?     

ינון אזולאי: יכול להיות שזה קיצוני - - -     

אורלי עדס: זה אותו הדבר בדיוק

אורלי עדס:  בחירות זה שעת חירום

משה גפני: הגיעו לפה ראשי רשויות ערביות, ויש להם שני דברים להגיד

משה גפני:  אנחנו תכף נדבר על העניין הזה; אני פשוט רוצה לחסוך את הזמן

משה גפני:  היא קיצצה בתקציב על פי בקשתי

אורלי עדס: מתוך כבוד לאדוני

ינון אזולאי: הרב גפני, אתה מבין מה מכעיס אותי? למה מתוך כבוד? למה לא מתוך אמיתיות? שאנחנו רואים את התקציב והתקציב הוא מעבר למה שצריך?     

אורלי עדס: מכיוון שאנחנו לא נוהגים לנפח את התקציב כדי לקצץ אותו

משה גפני: אורלי, תעזרי לי

ינון אזולאי: אבל הרב גפני שווה רק 10 מיליון ₪ בשנה? על זה אני מוחה

אורלי עדס: הלוואי ו-10 מיליון ₪ שקוצצו לוועדת הבחירות יצילו את המדינה

אורלי עדס:  אני אשמח

אורלי עדס:  אדוני, לפחות שיעשו בזה דברים טובים

תמר בנתורה: שני דברים קטנים: נשלח הבוקר תקציב מעודכן, גרסה 4

תמר בנתורה:  אני אשמח שתתייחסי לשינוי

אורלי עדס: כן

אורלי עדס:  עשינו שני שינויים קטנים בשני סעיפים: קיצצנו 10 מיליון ₪, בסך הכל

אורלי עדס:  למרות שאמרתי לאדוני שאנחנו נעשה קיצוץ כללי – אנחנו החלטנו, בכל זאת, כן לחלק לסעיפים, כדי שלא יהיה צורך בהעברה מסעיף לסעיף

אורלי עדס:       הבוקר – שינינו שני סעיפים: תסתכלו בסעיף 102 – שכר עובדי ועדת הבחירות

אורלי עדס:  הפחתנו 600,000 ₪ מהסעיף, ובמקום זה הוספנו את ה-600,000 ₪ האלה למחשוב

אורלי עדס:  אני פשוט מעדיפה שיהיה לי פרויקט מחשוב נוסף, שאנחנו כן רוצים לקדם אותו

עאידה תומא סלימאן: כלומר, זו העברה בתוך התקציב עצמו, בסעיפים?     

אורלי עדס: כן

אורלי עדס:  רק פה, כדי שנוכל לעשות יותר - - -         

משה גפני: אוקיי

משה גפני:  מה עוד?     

אורלי עדס: זהו

אורלי עדס:  זה מה ששינינו הבוקר

אימאן ח'טיב יאסין: יש לי שאלה לגבי החלק הראשון, ברשותך, כבודו

משה גפני: מה זה החלק הראשון?     

אימאן ח'טיב יאסין: לגבי מה שהיא הציעה עכשיו – ההצעה של ה-600,000 ₪ בכוח אדם

אימאן ח'טיב יאסין:  אנחנו רוצים לדעת באיזה כוח אדם את מצמצמת?     

אורלי עדס: לא

אורלי עדס:  אנחנו הפחתנו 600,000 ₪ כי יש לנו תקנים שאנחנו מנסים לגייס בהם עובדים ולא הצלחנו, בינתיים

אורלי עדס:  לכן ההנחה שלנו היא שלא נממש את כל ה-600,000 ₪ האלה, והורדנו אותם

אימאן ח'טיב יאסין: אלה עובדים במטה או בשטח?     

אורלי עדס: במטה

אימאן ח'טיב יאסין: את יכולה להגיד לנו מה החלוקה של העובדים במטה לפי מגזרים?     

אורלי עדס: יש לנו ייצוג הולם כמעט לכל המגזרים

אורלי עדס:  לצערי, במגזר הערבי היו לנו שני עובדים שעזבו אותנו, אבל מעבר לזה – יש לנו מוגבלים, חרדים - - -     

אימאן ח'טיב יאסין: אנחנו מדברים על אחוזים

ינון אזולאי: באחוזים

ינון אזולאי:  הם עובדים בנציבות - - -     

אורלי עדס: אנחנו עומדים באחוזים, למעט במגזר הערבי, בגלל שהיו לנו עובדים והם פשוט עזבו

ינון אזולאי: חרדים? מוגבלים? אתיופים?      

אורלי עדס: יש לנו, כן

אורלי עדס:  נשים; ויש לנו הרבה מאוד חרדים

עאידה תומא סלימאן: כבוד היושב ראש הבטיח עוד ישיבה שנוגעת בנושא, אז בואו נעביר את השאלות אליה

משה גפני: אנחנו נעשה עוד ישיבה

אורלי עדס: אני שמחה שהתקציב של ועדת הבחירות מעורר כזה דיון, וזה דווקא משמח אותי שיש התעניינות בוועדה

אימאן ח'טיב יאסין: לא; אנחנו רוצים גם לראות תוצאות בשטח

ולדימיר בליאק: אנחנו מתחילים את ההכנה לבחירות הבאות בקרוב, כי הממשלה הולכת ליפול, אז זה הנושא הכי חשוב היום

אימאן ח'טיב יאסין: אני כן מבקשת שיתקיים דיון לגבי הבחירות, ולגבי כל הסוגיות שקשורות לחברה הערבית, וגם לגבי - - -     

משה סולומון: בליאק, אל דאגה

משה סולומון:  יש לך שלוש וחצי שנים להמתין לבחירות

ולדימיר בליאק: אתם תדאגו

משה סולומון: אל תדאג

משה סולומון:  אנחנו פשוט ממשלה שנערכת מוקדם למשימות שלה

ולדימיר בליאק: אנחנו נצטרך את התקציב כבר בשנה הבאה

משה גפני: אנחנו לא מסיימים

משה גפני:  אני רוצה לאשר את התקציב; היא לא יכולה להישאר בלי תקציב, וזה בסדר

משה גפני:  אנחנו נקיים דיון

משה גפני:  התעוררו פה כמה דברים – אחד מהם זה הכפרים הלא מוכרים, וצריך לבחון את העניין הזה

משה גפני:  אני אדבר איתך, אנחנו נשב ונראה מה עושים עם הנושא הזה

אימאן ח'טיב יאסין: זו תהיה ישיבה של כולנו, נכון?     

משה גפני: לא

משה גפני:  קודם – אני אשב איתה, ואחרי זה אני אבוא לכאן - - -     

אימאן ח'טיב יאסין: אולי יהיו גם בעלי עניין בישיבה הזו, ולא רק אתה? כי אתה שומע על הדברים בפעם הראשונה

ולדימיר בליאק: אתה תצטרך לשבור את ההתנגדות הפוליטית של גורמים מסוימים בקואליציה, שהעלאת אחוז החסימה בחברה הערבית – לא נוחה לו

משה גפני: בסדר

משה גפני:  ממתי אני עשיתי חשבונות מהסוג הזה?     

ולדימיר בליאק: חס ושלום

ולדימיר בליאק:  אתה – לא

משה גפני: אם מה שאתה אומר זה נכון, שבקרב הנשים, בכפרים הלא מוכרים, אחוז ההצבעה הוא 3% – זה דבר שהוא לא בסדר

ולדימיר בליאק: נכון

משה גפני: על מה יש לדבר פה? בבקשה, תמשיכי

תמר בנתורה: אז אני רק אציין שבמסגרת אישור הצעת התקציב כמו שאנחנו מאשרים, לפי סעיף 134 לחוק הבחירות לכנסת, אנחנו מאשרים גם שתי הוראות לגבי העברת סכומים ועודפי סכומים:      1) יושב ראש ועדת הבחירות המרכזית בכנסת רשאי להעביר כל סכום של הוצאה מתכנית אחת לתכנית אחרת בתקציב ועדת הבחירות המרכזית לכנסת (להלן – הוועדה), או לתכנית חדשה שתיווסף לתקציב הוועדה, ובלבד שהוא ישנה בדרך זו תכנית בסכום העולה על הסכום שנקבע מפעם לפעם לעניין סעיף 11(א) לחוק יסודות התקציב, התשמ"ה–1985, ועל 15% מהתכנית המקורית, אלא באישורה המוקדם של ועדת הכספים של הכנסת

תמר בנתורה:      זה הסעיף שנוגע להעברות, ועכשיו אני אקריא את שני הסעיפים שנוגעים לעודפי תקציב

תמר בנתורה:      2) נותר סכום עודף בתקציב הוועדה לשנת הכספים 2022, רשאי יושב ראש הוועדה, בהודעה לוועדת הכספים של הכנסת, להתיר את השימוש באותו סכום בשנת 2023, לתכנית שבה נכלל או לתכנית אחרת שבאותו תקציב

תמר בנתורה:  הותר שימוש בסכום עודף כאמור, יתווסף הסכום לתקציב של שנת הכספים 2023 בהתאמה, כאילו היה חלק ממנו

תמר בנתורה:      3) נותר סכום עודף בתקציב הוועדה לשנת הכספים 2023, רשאי יושב ראש ועדת הבחירות, בהודעה לוועדת הכספים של הכנסת, להתיר את השימוש באותו סכום בשנת 2024, לתכנית שבה נכלל או לתכנית אחרת שבאותו תקציב

תמר בנתורה:  הותר שימוש בסכום עודף כאמור, יתווסף הסכום לתקציב של שנת הכספים 2024 בהתאמה, כאילו היה חלק ממנו

משה גפני: אני מבקש מהחברים לאשר את הצעת תקציב ועדת הבחירות המרכזית לשנים 2023-2024 כפי שהגישה אותה מנכ"לית ועדת הבחירות, עם התוספות שעכשיו הקריאה היועצת המשפטית של הוועדה

משה גפני:  מי בעד אישור התקציב? מי נגד? מי נמנע?         הצבעה     אושר

אחמד טיבי: רוויזיה

משה גפני: התקציב אושר, ותהיה רוויזיה עד שאחמד טיבי יחליט שהוא מוריד את הרוויזיה

משה גפני:  תודה רבה

משה גפני:  אני מודה לך, ולצוות שלכם, על העבודה שאתם עושים בוועדת הבחירות

משה גפני:  תודה רבה